Държавен вестник, бр. 12, 2021 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  12
НАРОДНО СЪБРАНИЕ
УКАЗ № 39
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Зако-
на за кредитните институции, приет от 44-то 
Народно събрание на 3 февруари 2021 г.
Издаден в София на 9 февруари 2021 г. 
Президент на Републиката:  
Румен Радев
Подпечатан с държавния печат.
Министър на правосъдието: 
Десислава Ахладова
ЗАКОН
за изменение и допълнение на Закона за 
кредитните институции (обн., ДВ, бр. 59 от 
2006 г.; изм., бр. 105 от 2006 г., бр. 52, 59 и 109 
от 2007 г., бр. 69 от 2008 г., бр. 23, 24, 44, 93 и 
95 от 2009 г., бр. 94 и 101 от 2010 г., бр. 77 и 
105 от 2011 г., бр. 38 и 44 от 2012 г., бр. 52, 70 
и 109 от 2013 г., бр. 22, 27, 35 и 53 от 2014 г., 
бр. 14, 22, 50, 62 и 94 от 2015 г., бр. 33, 59, 62, 
81, 95 и 98 от 2016 г., бр. 63, 97 и 103 от 2017 г., 
бр. 7, 15, 16, 20, 22, 51, 77, 98 и 106 от 2018 г., 
бр. 37, 42, 83, 94 и 96 от 2019 г. и бр. 11, 13, 
14, 18 и 64 от 2020 г.)
§ 1. В чл. 1 ал. 3 се изменя така: 
„(3) Кредитна институция, чиято дейност се 
урежда от специален закон, прилага и изиск­
ванията на този закон, на Регламент (ЕС) 
№ 575/2013 и на актовете по прилагането им. 
При противоречие се прилагат изискванията 
на този закон и на Регламент (ЕС) № 575/2013.“
§ 2. В чл. 3а се създава ал. 10:
„(10) За вписване в регистъра, издаване на 
удостоверения и извършване на промени във 
вписаните обстоятелства се заплащат такси 
на БНБ по ред и в размери, определени в 
наредбата по ал. 1.“ 
§ 3. В чл. 5 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) Европейската комисия и Европейският 
банков орган (ЕБО) се уведомяват за всеки 
закон по ал. 1, т. 2, който изрично позволява 
на предприятие, различно от кредитна ин-
ституция, да извършва публично привличане 
на влогове и други възстановими средства, 
от органа на който е възложен контролът по 
изпълнението на съответния закон.“
§ 4. В чл. 6, ал. 2 думата „институция“ се 
заменя със „субект“, а думата „институцията“ 
се заменя със „субекта“. 
§ 5. В чл. 10 се правят следните изменения 
и допълнения:
1. Създава се нова ал. 7:
„(7) Алинеи 5 и 6 се прилагат съответно 
за прокуристите.“
2. Досегашната ал. 7 става ал. 8.
§ 6. В чл. 11 се създава ал. 8:
„(8) При възникване на съмнение, че се 
извършва, било е извършено или е имало 
опит да се извърши изпиране на пари или 
финансиране на тероризъм, или че е налице 
повишен риск от такива действия в банка, БНБ 
преразглежда издадените от нея одобрения с 
оглед на спазването на изискванията по ал. 1, 
2 и 6 и при необходимост прилага надзорни 
мерки по чл. 103, ал. 2.“
§ 7. В чл. 13, ал. 2 се правят следните из-
менения и допълнения:
1. В т. 3 думите „деловата дейност“ се 
заменят с „дейността“.
2. В т. 4 се създава изречение второ: „Ко-
гато кредитна институция е част от група, 
се прилага и описание на организационната 
структура на групата, включително идентифи-
циране на предприятията майки, финансовите 
холдинги и финансовите холдинги със смесена 
дейност в групата.“
§ 8. В чл. 14, ал. 3 т. 14 се изменя така:
„14. по преценка на БНБ планът за дей-
ността, управленската и организационната 
структура на банката, системите за вътрешен 
контрол, политиките, правилата и процедурите 
по чл. 73, ал. 1 и чл. 73б, както и програмата 
за мерките срещу изпирането на пари оси-
гуряват стабилно и ефективно управление 
на рисковете и необходимата надеждност и 
финансова стабилност на банката;“.
§ 9. В чл. 15 се правят следните изменения:
1. Алинея 1 се изменя така:
„(1) Лиценз за извършване на банкова дей-
ност се издава, ако в срок до три месеца от 
получаване на заявлението по чл. 14, ал. 4, 
предложение първо заявителят удостовери, че 
са изпълнени следните допълнителни условия:
1. записалите акции лица са направили 
вноски на обща стойност, не по-малка от ми-
нимално необходимия капитал за извършване 
на банкова дейност;
2. лицата, които ще управляват и предста-
вляват банката, и останалите администратори 
притежават необходимата квалификация и 
професионален опит;
3. осигурени са подходящи сгради и необхо-
димото техническо оборудване за извършване 
на банкова дейност;
4. създадени са служби за управление на 
риска, нормативно съответствие и вътрешен 
одит и назначените ръководители имат не-
обходимите за дейността квалификация и 
професионален опит.“
2. Алинея 2 се отменя.
ОФИЦИАЛЕН РАЗДЕЛ